proxectonos/corpus_dominio_legal_administrativo_tmp huggingface dataset:
RESOLUCIÓN do 4 de decembro de 2017 pola que se dá publicidade ás axudas concedidas ao abeiro da Orde do 21 de xuño de 2017 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2017.
Consellería do Medio Rural — III. Outras disposicións — 26/12/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e cantidade concedida.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 21 de xuño de 2017 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2017, que figuran como anexo nesta resolución.
Santiago de Compostela, 4 de decembro de 2017
Convocatoria: Orde do 21 de xuño de 2017 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2017 (DOG núm.124, do 30 de xuño).
Financiamento: cofinanciada con fondos Feader nunha porcentaxe do 75 %, efectuarase con cargo á aplicación orzamentaria 13.03.712B 772.0 dos orzamentos xerais da Comunidade Autónoma de Galicia, dotada cun crédito de 600.000 euros, para o ano 2017, 2.000.000 euros, para o ano 2018 e 3.400.000 euros, para o ano 2019. En total 6.000.000 de euros.
Finalidade: estas axudas contribúen directamente ás áreas focais: 2A: mellorar os resultados económicos das explotacións agrarias e facilitar a súa reestruturación e modernización, en particular co obxecto de incrementar a súa participación e orientación cara o mercado, así como a diversificación agrícola. 5D: reducir as emisións dos gases efecto invernadoiro e de amoníaco procedentes da agricultura. E, de forma indirecta, as áreas focais 2B, 4B, 5B, 5C e 6A.
Beneficiarios/as e subvención:
EXTRACTO da Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas a proxectos de formación Industria 4.0, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018 en réxime de concorrencia competitiva.
Instituto Galego de Promoción Económica — III. Outras disposicións — 28/12/2017

BDNS (Identif.) 377024.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index):
Primeiro.
Entidades beneficiarias
Poderán ser beneficiarios destas axudas organismos intermedios de carácter empresarial de Galicia. Entenderanse como tales, para efectos destas axudas:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa, colexios profesionais, consellos reguladores de denominacións de orixe ou
clusters
empresariais que teñan as características recollidas no Decreto lexislativo 1/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de política industrial.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE núm. 20, do 23 de xaneiro de 2009).
Segundo.
Obxecto
As axudas concédense en réxime de concorrencia competitiva e teñen por obxecto incentivar a formación do capital humano, favorecendo a cooperación empresarial e o aproveitamento de sinerxías entre varias empresas, mediante subvencións a fondo perdido a proxectos promovidos e desenvolvidos por organismos intermedios para mellorar a capacitación do equipo humano nas empresas.
Terceiro.
Bases reguladoras
Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas a proxectos de formación Industria 4.0, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018 en réxime de concorrencia competitiva.
Cuarto.
Importe
Os créditos dispoñibles para concesións nestas convocatorias aboaranse con cargo á aplicación orzamentaria 09.A1.741A.4805 e polos seguintes importes: 400.000 euros con cargo ao exercicio 2018 e 300.000 euros con cargo ao exercicio 2019.
Quinto.
Prazo de presentación de solicitudes
O prazo de presentación de solicitudes será de dous meses e comezará o 2 de xaneiro de 2018.
Santiago de Compostela, 21 de decembro de 2017
RESOLUCIÓN do 20 de decembro de 2017 pola que se actualizan os anexos V e VI da Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación e os anexos I e II da Orde do 29 de xuño de 1994, pola que se regula o procedemento de recadación voluntaria das taxas e prezos da Comunidade Autónoma de Galicia.
Axencia Tributaria de Galicia — III. Outras disposicións — 28/12/2017

Para unha adecuada aplicación das taxas e os prezos da Comunidade Autónoma de Galicia a orde a que fai referencia o título desta resolución procedeu a codificar tanto as diferentes taxas como os servizos xestores que as aplican.
Ao longo do ano promulgáronse unha serie de normas que viñeron crear ou modificar as tarifas existentes, razón pola que mediante esta resolución se procede revisar as codificacións recollidas nas ordes citadas, consonte coa autorización contida no parágrafo 2 da disposición adicional da Orde da Consellería de Economía e Facenda do 30 de xuño de 1992 e a autorización contida na disposición adicional terceira da Orde do 29 de xuño de 1994.
As normas que motivan as modificacións son as que se citan a seguir:
• Lei de medidas fiscais da Comunidade Autónoma de Galicia para 2018.
Por todo iso, e en virtude do parágrafo segundo da disposición adicional da Orde do 30 de xuño de 1992 referida, e da disposición adicional terceira da Orde do 29 de xuño de 1994,
Primeiro. Actualizar o anexo VI da Orde da Consellería de Economía e Facenda do 30 de xuño de 1992, do xeito seguinte:
Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
Modificando os códigos seguintes:
Eliminando os códigos seguintes:
Segundo. Actualizar o anexo VII da Orde da Consellería de Economía e Facenda do 30 de xuño de 1992, quedando como segue:
Banco Santander.
Banco Popular.
Banco Sabadell.
Banco Caixa Geral.
BBVA.
Targobank.
Banco Pastor.
Evo Banco.
Bankia.
Abanca.
Ibercaja.
Caixabank.
Caja Rural Galega.
Caja Rural Zamora.
Terceiro. Actualizar os anexos I e II da Orde da Consellería de Economía e Facenda do 29 de xuño de 1994, facendo as seguintes modificacións:
Eliminando do anexo I e engadindo ao anexo II da orde o prezo:
364600
Servizos prestados polo Laboratorio de Metroloxía de Galicia
Cuarto. Esta resolución entrará en vigor o día 1 de xaneiro de 2018
Santiago de Compostela, 20 de decembro de 2017
EXTRACTO da Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (IG239-Obradoiros á dixitalización Industria 4.0).
Instituto Galego de Promoción Económica — III. Outras disposicións — 28/12/2017

BDNS (Identif.): 376859.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Entidades beneficiarias
Os organismos intermedios de carácter empresarial de Galicia. Entenderase como tal para efectos destas bases:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa ou clústeres empresariais.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE nº 20, do 23 de xaneiro de 2009).
Segundo.
Obxecto
Os obradoiros concíbense como espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas dixitais colaborativas sectoriais susceptibles de optaren ás axudas establecidas nestas bases ou noutras convocatorias, ou ben oportunidades de hibridación intersectorial.
Terceiro.
Bases reguladoras
Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7810 e polo seguinte importe:
Liña IG239.1 Obradoiros: 300.000 € con cargo ao exercicio 2018.
Liña IG239.2 Obradoiros: 300.000 € con cargo ao exercicio 2018.
Quinto.
Prazo de presentación de solicitudes
Os prazos de presentación de solicitudes serán os seguintes:
Liña IG239.1 Obradoiros: desde o día seguinte ao da publicación da resolución de convocatoria no
Diario Oficial de Galicia
ata o 28.2.2018.
Liña IG239.2 Obradoiros: desde o 2.4.2018 ata o 15.5.2018.
Santiago de Compostela, 21 de decembro de 2017
RESOLUCIÓN do 13 de decembro de 2017, da Dirección Xeral de Enerxía e Minas, pola que se dá publicidade ás resolucións desta consellería do 4 de outubro de 2017, de concesión e inadmisión de axudas ao abeiro da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2017 (Diario Oficial de Galicia número 10, do 16 de xaneiro).
Consellería de Economía, Emprego e Industria — III. Outras disposicións — 28/12/2017

De conformidade co disposto no artigo 45.1 da Lei 39/2015, do 1 de outubro, do procedemento administrativo común das administracións públicas, e no artigo 11 das bases reguladoras da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade ás resolucións da Consellería de Economía, Emprego e Industria, do 4 de outubro de 2017, polas que se conceden e inadmiten axudas solicitadas ao abeiro da citada Orde do 22 de decembro de 2016 (1ª resolución).
Os interesados poderán consultar a información detallada das resolucións no seguinte enderezo https://ticketelectrico.xunta.es/dxem/consulta/ así como no enlace habilitado na páxina web da Consellería de Economía, Emprego e Industria.
Así mesmo, fáiselles saber aos interesados que contra as citadas resolucións, que son definitivas en vía administrativa, cabe interpoñer, se é o caso:
1. Recurso potestativo de reposición, ante o conselleiro de Economía, Emprego e Industria, no prazo dun mes, desde o día seguinte ao da súa publicación ou en calquera momento a partir do día seguinte a aquel en que, de acordo coa súa normativa específica, se produza o acto presunto, segundo o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
2. Recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta for expresa, ou de seis meses contados a partir do seguinte a aquel en que se produza o acto presunto.
Santiago de Compostela, 13 de decembro de 2017
CORRECCIÓN DE ERROS. Decreto 90/2017, do 21 de setembro, polo que se aproba o cambio de titularidade de todo o dominio público, a excepción da calzada e das beiravías, do treito da estrada AC-432 situado entre os puntos quilométricos 13+850 e 14+960, a prol do Concello de Camariñas.
Consellería de Infraestruturas e Vivenda — III. Outras disposicións — 28/12/2017

Advertidos erros no citado decreto, publicado no Diario Oficial de Galicia número 188, do 3 de outubro de 2017, cómpre facer as seguintes correccións:
Na páxina 46599, no título, onde di: «13+950», debe dicir: «13+850».
Na páxina 46599, no parágrafo 5, onde di: «13+950», debe dicir: «13+850».
Na páxina 46600, no artigo 1, onde di: «13+950», debe dicir: «13+850».
RESOLUCIÓN do 18 de decembro de 2017, da Secretaría Xeral de Medios, pola que se publican as axudas concedidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/12/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 23 da Resolución do 7 de marzo de 2017, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, e se procede á súa convocatoria para o ano 2017 (DOG núm. 55, do 20 de marzo), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.0 e 04.20.461A.470.0 dos orzamentos xerais da Comunidade Autónoma de Galicia para o ano 2017.
Santiago de Compostela, 18 de decembro de 2017
RESOLUCIÓN do 11 de decembro 2017 pola que se dá publicidade de varias encomendas de xestión ao medio propio Tecnologías y Servicios Agrarios, S.A., executadas durante o exercicio 2016.
Consellería de Medio Ambiente e Ordenación do Territorio — III. Outras disposicións — 26/12/2017

1. Resolución do 28 de decembro de 2015, da Consellería de Medio Ambiente e Ordenación do Territorio, pola que se encarga ao medio propio Tecnologías y Servicios Agrarios, S.A. o servizo técnico cualificado de atención clínica veterinaria de fauna silvestre recibida nos centros de recuperación de fauna salvaxe en Galicia.
– Actividade: traballos para a atención clínica dos centros de recuperación de fauna salvaxe de Galicia.
– Natureza e alcance da xestión encomendada: esta encomenda ten natureza interxubxectiva ao ter Tecnologías y Servicios Agrarios, S.A. a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: os traballos encomendados comenzaron o 1 de xaneiro de 2016 e remetaron o 31 de decembro de 2016.
– Financiamento: tramitouse con cargo aos orzamentos da Comunidade Autónoma de Galicia para o ano 2016, aplicación orzamentaria 07.04.541B.640.1.
2. Resolución do 28 de decembro de 2015, da Consellería de Medio Ambiente e Ordenación do Territorio, pola que se encarga ao medio propio Tecnologías y Servicios Agrarios, S.A. o servizo técnico para a atención telefónica durante a elección de permisos de pesca fluvial para a tempada 2016.
– Actividade: traballos para a atención telefónica durante a elección dos permisos de pesca fluvial para a tempada 2016.
– Natureza e alcance da xestión encomendada: esta encomenda ten natureza intersubxectiva ao ter Tecnologías y Servicios Agrarios, S.A. a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: os traballos encomendados comenzaron o 11 de xaneiro de 2016 e remataron o 25 de marzo de 2016.
– Financiamento: tramitouse con cargo aos orzamentos da Comunidade Autónoma de Galicia para o ano 2016, aplicación orzamentaria 07.04.541B.640.1.
Santiago de Compostela, 11 de decembro de 2017
EXTRACTO da Resolución do 4 de decembro de 2017 pola que se establecen as bases de subvencións a salas de artes escénicas e se convocan para o ano 2018.
Axencia Galega das Industrias Culturais — III. Outras disposicións — 22/12/2017

BDNS (Identif.): 375575.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Poderán solicitar as subvencións as persoas físicas ou xurídicas xestoras de salas de artes escénicas de titularidade privada con capacidade igual ou inferior a 250 localidades que presenten un proxecto de programación artística para o ano 2018. Exclúense as salas cuxa titularidade pertenza a asociacións ou outras entidades sen ánimo de lucro. O solicitante deberá probar a dispoñibilidade da sala mediante copia da escritura de propiedade, contrato de alugamento ou outros documentos válidos en dereito, e deberá estar en posesión da licenza de apertura da sala para a cal solicita a axuda na actividade correspondente.
Segundo.
Finalidade
Esta resolución, no desenvolvemento das funcións e obxectivos encomendados e previstos na Lei 4/2008, do 23 de maio, de creación da Axencia Galega das Industrias Culturais, ten por obxecto fixar as bases que regularán o réxime de subvencións establecidas pola Agadic para fomentar a estabilidade e a consolidación das salas de artes escénicas de titularidade privada que desenvolvan programacións artísticas de carácter profesional.
Terceiro.
Bases reguladoras
Resolución do 4 de decembro de 2017 pola que se establecen as bases de subvencións a salas de artes escénicas e se convocan para o ano 2018.
Cuarto.
Importe
O importe máximo para o financiamento das axudas incluídas nesta convocatoria é de 70.000 euros, da partida orzamentaria 2018.10.A1.432.B.470.0.
Concederase unha dotación unitaria máxima de 30.000 euros por entidade beneficiaria, co límite do 50 % do orzamento do proxecto presentado.
Quinto.
Prazo de presentación de solicitudes
O prazo de presentación das solicitudes será dun mes desde o día seguinte ao da publicación desta resolución no
Diario Oficial de Galicia
.
Santiago de Compostela, 4 de decembro de 2017
RESOLUCIÓN do 26 de xullo de 2017 pola que se dá publicidade das subvencións concedidas ao abeiro da Orde do 14 de marzo de 2017 (Diario Oficial de Galicia número 62, do 29 de marzo) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 18/12/2017

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no Diario Oficial de Galicia das axudas concedidas ao abeiro da Orde do 14 de marzo de 2017 (DOG núm. 62, do 29 de marzo) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2017, con cargo ás aplicacións orzamentarias 10.21.433A.770.0 e 10.21.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde o 14 de marzo de 2017, que se recollen no anexo II desta resolución.
Santiago de Compostela, 26 de xullo de 2017
CORRECCIÓN DE ERROS. Extracto da Resolución do 15 de setembro de 2017 pola que se lle dá publicidade ao acordo do Consello de Dirección que aproba as bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional, no marco do programa operativo Feder Galicia 2014-2020, así como a selección de entidades colaboradoras que participarán na súa xestión, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 18/12/2017

Advertido erro no referido extracto, publicado no DOG nº 182, do 25 de setembro de 2017, cómpre facer a seguinte corrección:
Na páxina 43608, onde di:
«BDNS (Identf.): 362882».
Debe dicir:
«BDNS (Identf.): 362682».
ORDE do 22 de novembro de 2017 pola que se resolve a integración da Axencia de Lectura Municipal de Riotorto na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 18/12/2017

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Axencia de Lectura Municipal de Riotorto.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 22 de novembro de 2017
ORDE do 27 de novembro de 2017 pola que se procede á renovación da composición do comité clínico a que se refiren os artigos 15 e 16 da Lei orgánica 2/2010, do 3 de marzo, de saúde sexual e reprodutiva e da interrupción voluntaria do embarazo, no ámbito da Comunidade Autónoma de Galicia.
Consellería de Sanidade — II. Autoridades e persoal — 07/12/2017

O comité clínico foi renovado por última vez a través da Orde do 16 de marzo de 2015 pola que se procede a designar os membros do comité clínico a que se refiren os artigos 15 e 16 da Lei orgánica 2/2010, do 3 de marzo, de saúde sexual e reprodutiva e da interrupción voluntaria do embarazo, e se regulan determinados aspectos sobre a súa constitución e funcionamento.
Como queira que, no artigo 4 da Orde do 16 de marzo de 2015, a designación dos membros titulares e suplentes do comité clínico se establecía por un prazo de dous anos e unha vez que o dito prazo xa está superado, cómpre proceder á súa renovación.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Primeiro O cesamento como membros titulares do comité clínico de:
– José Luis Doval Conde, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Ourense, Verín e O Barco de Valdeorras.
– Eloy Moral Santamarina, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Pontevedra e O Salnés.
Segundo O cesamento como membros suplentes do comité clínico de:
– Susana Blanco Pérez, facultativa especialista en Xinecoloxía e Obstetricia. Estrutura Organizativa de Xestión Integrada (EOXI) Ourense, Verín e O Barco de Valdeorras.
– Antonio Castro López, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Lugo, Cervo e Monforte de Lemos.
– Antonio María López Portela, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Pontevedra e O Salnés.
– Antonio Rodríguez Núñez, facultativo especialista en Pediatría. Estrutura Organizativa de Xestión Integrada (EOXI) Santiago de Compostela.
Terceiro O nomeamento como membros titulares do comité clínico de:
– Susana Blanco Pérez, facultativa especialista en Xinecoloxía e Obstetricia. Estrutura Organizativa de Xestión Integrada (EOXI) Ourense, Verín e O Barco de Valdeorras.
– Antonio Castro López, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Lugo, Cervo e Monforte de Lemos.
Cuarto O nomeamento como membros suplentes do comité clínico de:
– José Luis Doval Conde, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Ourense, Verín e O Barco de Valdeorras.
– Eloy Moral Santamarina, facultativo especialista en Xinecoloxía e Obstetricia. Estrutura Organizativa de Xestión Integrada (EOXI) Pontevedra e O Salnés.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de novembro de 2017
ORDE do 30 de novembro de 2017 pola que se conceden os premios de educación secundaria obrigatoria ao esforzo e á superación persoal correspondentes ao curso 2016/17, convocados pola Orde do 21 de xullo de 2017.
Consellería de Cultura, Educación e Ordenación Universitaria — III. Outras disposicións — 18/12/2017

Mediante a Orde do 21 de xullo de 2017 convócanse os premios de educación secundaria obrigatoria ao esforzo e á superación persoal, correspondentes ao curso 2016/17 (DOG do 7 de agosto). No artigo 14 a citada orde establece que a persoa titular da Dirección Xeral de Educación, Formación Profesional e Innovación Educativa elevará a proposta feita pola comisión de selección á persoa titular da Consellería de Cultura, Educación e Ordenación Universitaria, que emitirá a correspondente orde de adxudicación para a súa publicación no Diario Oficial de Galicia que recollerá a relación de códigos alfanuméricos dos premiados.
Vista a proposta feita pola comisión de selección, por proposta do director xeral de Educación, Formación Profesional e Innovación Educativa, de acordo co establecido no artigo 14.2 da orde de convocatoria,
Primeiro. Adxudicar os premios de educación secundaria obrigatoria ao esforzo e á superación persoal, correspondentes ao curso 2016/17, aos alumnos e alumnas que figuran na seguinte relación:
Segundo. Cada alumno ou alumna premiados recibirá 750 € que se farán efectivos con cargo á partida orzamentaria 10.50.423A.480.1 dos orzamentos do ano 2017.
Terceiro. Esta orde poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de novembro de 2017
DECRETO 122/2017, do 28 de novembro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 12/12/2017

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada pola Universidade de Vigo o nove de novembro de dous mil dezasete,
Artigo único
Que cese, como membro suplente do Consello Económico e Social de Galicia, María Montero Muñoz, en representación da Universidade de Vigo.
Santiago de Compostela, vinte e oito de novembro de dous mil dezasete
DECRETO 123/2017, do 28 de novembro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 12/12/2017

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada pola Universidade de Vigo o nove de novembro de dous mil dezasete,
Artigo único
Nomear membro suplente do Consello Económico e Social de Galicia a Xosé Manuel González Martínez, en representación da Universidade de Vigo.
Santiago de Compostela, vinte e oito de novembro de dous mil dezasete
EXTRACTO da Orde do 22 de novembro de 2017 pola que se aproban as bases e se anuncia a convocatoria pública de dúas bolsas de formación nos lectorados de lingua, literatura e cultura galegas nas universidades Nova de Lisboa e Federal da Bahia (ED110A).
Consellería de Cultura, Educación e Ordenación Universitaria — III. Outras disposicións — 07/12/2017

BDNS (Identf.): 373777.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo. Obxecto
Convocar, en réxime de concorrencia competitiva, dúas bolsas de formación nos lectorados de lingua, literatura e cultura galegas nos centros de estudos galegos localizados nas universidades Nova de Lisboa e Federal da Bahia.
Terceiro. Bases reguladoras
Orde do 22 de novembro de 2017 pola que se aproban as bases e se anuncia a convocatoria pública de dúas bolsas de formación nos lectorados de lingua, literatura e cultura galegas nas universidades Nova de Lisboa e Federal da Bahia (ED110A).
Cuarto. Contía
Importe total da convocatoria: 94.692,96 €. 91.952,64 € destinaranse ao pagamento da bolsa dos lectores e 2.740,32 € á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte: 1.277,12 €, por seren lectorados localizados en universidades estranxeiras.
Quinto. Prazo de presentación de solicitudes
Un mes contado desde o día seguinte ao da publicación da orde no Diario Oficial de Galicia.
Santiago de Compostela, 22 de novembro de 2017
RESOLUCIÓN do 23 de novembro de 2017 pola que se dá publicidade a unha encomenda de xestión ao medio propio Tecnologías y Servicios Agrarios, S.A. para executarse durante o exercicio 2017.
Consellería de Medio Ambiente e Ordenación do Territorio — III. Outras disposicións — 07/12/2017

1. Resolución do 22 de decembro de 2016, da Consellería de Medio Ambiente e Ordenación do Territorio, pola que se encarga ao medio propio Tecnologías y Servicios Agrarios o servizo técnico para a atención telefónica durante a elección de permisos de pesca fluvial para a tempada 2017.
– Actividade: traballos para a atención telefónica durante a elección dos permisos de pesca fluvial para a tempada 2017.
– Natureza e alcance do servizo prestado: esta encomenda ten natureza intersubxectiva ao ter Tecnologías y Servicios Agrarios, S.A. a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: os traballos encomendados comenzarán o 11 de xaneiro de 2017 e rematarán o 17 de marzo.
– Tipo de expediente: anticipado de gasto. A eficacia desta resolución queda sometida á condición suspensiva de existencia de crédito adecuado e suficiente para financiar as obrigas derivadas desta, de conformidade co establecido na Orde da Consellería de Economía e Facenda do 11 de febreiro de 1998, sobre tramitación anticipada de expedientes de gasto, modificada polas ordes da Consellería de Economía e Facenda do 27 de novembro de 2000 e do 25 de outubro de 2001.
Santiago de Compostela, 23 de novembro de 2017
RESOLUCIÓN do 20 de novembro de 2017, da Dirección Xeral de Patrimonio Natural, pola que se fai pública a inclusión de dous exemplares e unha formación no Catálogo galego de árbores senlleiras, así como a descatalogación dunha árbore por morte biolóxica.
Consellería de Medio Ambiente e Ordenación do Territorio — III. Outras disposicións — 07/12/2017

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro, polo que se modifica o Decreto 67/2007, do 22 de marzo, polo que se regula o Catálogo galego de árbores senlleiras,
Primeiro. Facer pública a inclusión dos seguintes exemplares e a formación no Catálogo galego de árbores senlleiras, mediante Resolución do 20 de novembro de 2017, da Dirección Xeral de Patrimonio Natural:
Segundo. Facer pública a descatalogación dunha árbore do Catálogo galego de árbores senlleiras, por morte biolóxica, mediante Resolución do 20 de novembro de 2017, da Dirección Xeral de Patrimonio Natural:
Santiago de Compostela, 20 de novembro de 2017
RESOLUCIÓN do 27 de novembro de 2017, da Secretaría Xeral de Emprego, pola que se lles dá publicidade ás festas laborais de carácter local para o ano 2018, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 07/12/2017

En cumprimento do disposto no artigo 37.2 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no artigo 46 do Real decreto 2001/1983, do 28 de xullo, así como no artigo 2 do Decreto 86/2017, do 7 de setembro, polo que se determina o calendario laboral para o ano 2018 na Comunidade Autónoma de Galicia (DOG nº 175, do 14 de setembro de 2017), segundo o procedemento establecido e en virtude das resolucións ditadas para o efecto, as xefaturas territoriais da Consellería de Economía, Emprego e Industria, elaboraron o calendario laboral provincial no que se determinan as festas laborais de carácter local correspondentes aos concellos da respectiva provincia (A Coruña, Lugo, Ourense e Pontevedra).
De conformidade co establecido no artigo 46 do Real decreto 2001/1983, do 28 de xullo, e no artigo 2 do Decreto 86/2017, do 7 de setembro, e ante a conveniencia de que se coñezan as festividades de ámbito local desta comunidade autónoma sen ter que consultar diferentes boletíns oficiais, é preciso que se lles dea publicidade nun único diario oficial.
En virtude do anterior, a a Secretaría Xeral de Emprego acorda o seguinte:
Primeiro Darlles publicidade ás festas de carácter local, inhábiles para os efectos laborais, retribuídas e non recuperables, para o ano 2018, que serán para os concellos pertencentes ás provincias da Coruña, Lugo, Ourense e Pontevedra, as que figuran, respectivamente, nos anexos I, II, III e IV.
Segundo. Lembrar que, en virtude do establecido no artigo 34.6 do Estatuto dos traballadores, as empresas deberán ter exposto o calendario laboral nun lugar visible de cada centro de traballo, para coñecemento e consulta dos seus traballadores e traballadoras. O incumprimento do anterior constitúe infracción en materia laboral tipificada no artigo 6 do Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social.
Santiago de Compostela, 27 de novembro de 2017
RESOLUCIÓN do 27 de novembro de 2017, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no segundo cuadrimestre do ano 2017.
Consellería de Cultura, Educación e Ordenación Universitaria — III. Outras disposicións — 07/12/2017

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo 1
Dar publicidade á relación dos convenios subscritos pola Consellería de Cultura, Educación e Ordenación Universitaria nos meses de maio, xuño, xullo e agosto do ano 2017, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 30 de maio de 2017, da Secretaría Xeral Técnica da Consellería de Cultura, Educación e Ordenación Unviersitaria, pola que se dá publicidade aos convenios de colaboración subscritos no primeiro cuadrimestre do ano 2017 (DOG núm. 107, do 7 de xuño), dáse publicidade aos convenios de colaboración pendentes de publicar subscritos no primeiro cuadrimestre do 2017 por esta consellería, que se incorpora como anexo II a esta resolución.
Santiago de Compostela, 27 de novembro de 2017
RESOLUCIÓN do 27 de novembro de 2017 pola que se dá publicidade a unha encomenda de xestión ao medio propio Tecnologías y Servicios Agrarios, que se executará durante os exercicios 2017, 2018, 2019 e 2020.
Consellería de Medio Ambiente e Ordenación do Territorio — III. Outras disposicións — 13/12/2017

Resolución do 7 de agosto de 2017, da Consellería de Medio Ambiente e Ordenación do Territorio, pola que se lle encarga ao medio propio Tecnologías y Servicios Agrarios o servizo técnico cualificado para o apoio na elaboración da Estratexia galega das especies de flora e fauna ameazadas, na realización de informes sobre a flora e fauna de Galicia e na elaboración e revisión dos plans de conservación e recuperación das especies de fauna e flora ameazadas en Galicia, cofinanciada nun 75 % polo Fondo Europeo de Desenvolvemento Rural (Feader) do Programa de desenvolvemento rural 2014-2020 (PDR).
– Actividade: traballos de apoio na elaboración da Estratexia galega de especies de flora e fauna ameazadas, na realización de informes sobre a flora e fauna de Galicia e na elaboración e revisión dos plans de conservación e recuperación das especies de fauna e flora ameazadas en Galicia.
– Natureza e alcance da xestión encomendada: esta encomenda ten natureza interxubxectiva ao ter Tecnologías y Servicios Agrarios a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: o prazo de execución dos traballos encomendados comenzou o 1 de outubro de 2017 e rematará o 31 de outubro de 2020.
– Financiamento: tramítase con cargo aos orzamentos da Comunidade Autónoma de Galicia para os anos 2017, 2018, 2019 e 2020, aplicación orzamentaria 07.03.541B.640.1, e é cofinanciada polo Fondo Europeo Agrícola de Desenvolvemento Rural (Feader) nun 75 % no marco do Programa de desenvolvemento rural (PDR) para Galicia 2014-2020 (PDR), segundo os criterios de selección de operacións, na prioridade 4, dentro da medida 7, Servizos básicos e renovación de poboacións nas zonas rurais, submedida 07.60, Estudos/investimentos vinculados ao mantemento, recuperación e rehabilitación do patrimonio cultural e natural das poboacións, das paisaxes rurais e das zonas con alto valor natural, incluídos os seus aspectos socioeconómicos, así como as iniciativas de sensibilización ecolóxica.
Santiago de Compostela, 27 de novembro de 2017
RESOLUCIÓN do 30 de novembro de 2017 pola que se publica a modificación da relación de postos de traballo da Axencia Tributaria de Galicia, en aplicación do Acordo do Consello da Xunta de Galicia do 8 de xuño de 2017 polo que se aproba a relación de postos de traballo da Axencia Tributaria de Galicia.
Consellería de Facenda — III. Outras disposicións — 13/12/2017

A vixente relación de postos de traballo da Axencia Tributaria de Galicia foi aprobada mediante acordo do Consello da Xunta de Galicia do 8 de xuño de 2017 (DOG núm. 116, do 20 de xuño). Nela figura o posto de nivel 18, código FC.A20.00.002.15770.045, Unidade de Apoio Administrativo, coa observación «Cando sexa vacante, específico xeneralizado correspondente ao nivel do posto».
A observación sinalada foi engadida con anterioridade, mediante o Acordo do Consello da Xunta de Galicia do 2 de xuño de 2016 polo que se aproba a relación de postos de traballo da Axencia Tributaria de Galicia (DOG núm. 110, do 10 de xuño) (expediente FC-M-08-2015).
Ao atoparse vacante o dito posto, procede aplicar a previsión aprobada polo Consello da Xunta de Galicia, que comporta a actualización do complemento específico do posto afectado e a supresión da súa observación, nos termos sinalados no anexo desta resolución.
Así, vista a observación contida no acordo adoptado polo Consello da Xunta de Galicia na súa reunión do 8 de xuño de 2017, relativo á aprobación da relación de postos de traballo da axencia pública autonómica Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución a modificación da relación de postos de traballo da Axencia Tributaria de Galicia, para os efectos da súa entrada en vigor a partir do día seguinte ao da súa publicación.
Santiago de Compostela, 30 de novembro de 2017
RESOLUCIÓN do 30 de novembro de 2017 pola que se publica a oferta de emprego público do persoal de administración e servizos para o ano 2017.
Universidade de Vigo — III. Outras disposicións — 12/12/2017

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Ley do Estatuto básico do empregado público, no artigo 48 da Lei 2/2015, do 29 de abril, do emprego público de Galicia, e nos artigos 19 da Lei 3/2017, do 27 de xuño, de orzamentos xerais do Estado para o ano 2017, e 12 e 34 da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017, así como consonte o disposto nos estatutos da Universidade de Vigo e o Acordo do Consello de Goberno do 22 de novembro de 2017, polo que se aprobou a oferta de emprego público do persoal de administración e servizos para o ano 2017, logo da negociación cos órganos de representación do persoal de administración e servizos,
Primeiro. Publicar a oferta de emprego público do persoal de administración e servizos da Universidade de Vigo para o ano 2017.
Segundo. Esta oferta de emprego público inclúe as necesidades de recursos humanos de carácter permanente no ámbito de administración e servizos con asignación orzamentaria, que non poden ser cubertas con efectivos de persoal existentes, segundo se detalla no anexo, dentro do contexto global de restrición orzamentaria que afecta ás administracións públicas.
Terceiro. A Dirección Xeral de Planificación e Orzamentos da Xunta de Galicia autorizou esta oferta de emprego público, emitindo informe favorable o 21 de novembro de 2017.
Cuarto. As convocatorias dos procesos selectivos publicaranse no Boletín Oficial del Estado e no Diario Oficial de Galicia, para garantir a publicidade exixida no artigo 75.2 da Lei orgánica 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
Vigo, 30 de novembro de 2017
Polo número de prazas de acceso xeral libre que conforman esta oferta non procede a reserva para persoas con discapacidade prevista no artigo 48.2 da Lei 2/2015.
RESOLUCIÓN do 5 de decembro de 2017 pola que se dá publicidade ao esgotamento de crédito da Orde do 23 de agosto de 2017 pola que se aproban as bases reguladoras das subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares, e se convocan para o ano 2017, con carácter plurianual.
Instituto Galego da Vivenda e Solo — III. Outras disposicións — 19/12/2017

Feitos.
Primeiro. A Orde do 23 de agosto de 2017, da Consellería de Infraestruturas e Vivenda, publicada no Diario Oficial de Galicia (en diante, DOG) núm. 167, do 4 de setembro de 2017, aprobou as bases reguladoras das subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares, e as convocou para o ano 2017, con carácter plurianual.
Segundo.- No seu artigo 14 indícase que as resolucións de concesión se ditarán por rigorosa orde cronolóxica de entrada das solicitudes no rexistro da correspondente área provincial do Instituto Galego da Vivenda e Solo (en diante, IGVS), ata esgotar o crédito orzamentario dispoñible.
Terceiro. Unha vez revisadas e ordenadas todas as solicitudes presentadas coa documentación completa, a última solicitude que se puido conceder antes do esgotamento do crédito tivo a data do 24 de outubro de 2017, ás 19.03 horas.
Consideracións xurídicas.
O artigo 25 da Orde do 23 de agosto de 2017 establece que o momento do esgotamento do crédito será publicado no DOG mediante resolución da persoa titular da Dirección Xeral do IGVS.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento, con data do 24 de outubro de 2017, ás 19.03 horas, do crédito autorizado no exercicio 2017 para sufragar as subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares.
Santiago de Compostela, 5 de decembro de 2017